text: Bil-glade unge bliver hjemløse 
  29 januar 2011 kl. 16.04
  I flere år har Parkerings-kælderen under Kvickly-varehuset i Sønderborg været samlingssted for unge med benzin i blodet.
  
  Nu rives varehuset ned og det er slut med hjulspind i hjertet af Sønderborg.
  Søndag lukker Kvickly -og snart rives de gamle varehus-bygninger ned for at give plads til et stort indkøbscenter, der skal stå færdig om to år.
  Hver fredag aften - og lidt af natten med - har en flok bilglade unge brugt kælderen som mødested til en snak om kubik og lidt hjulspind.
  Nu ønsker de unge hjælp fra Sønderborg Kommune til at finde et nyt mødested.
  